Alice Weidel

D **Alice Elisabeth Weidel** (* 6. Februar 1979 z Gütersloh, Nordrhyy-Weschtfale) isch e dytschi Bolitikeri (AfD) un Unternämesberoteri. Si isch zäme mit em Alexander Gauland Spitzekandidati vu dr AfD fir d Bundesdagswahl 2017 gsii. Syt Septämber 2017 isch si Co-Vorsitzeri vu dr AfD-Bundesdagsfraktion un Oppositionsfiereri im Bundesdag. Syt em 30. Novämber 2019 isch si stellverdrättendi Bundessprächeri vu ire Bartei gsii, syt Juni 2022 isch si zäme mit em Tino Chrupalla Bundessprächeri vu ire Bartei. Derzue isch si vu Februar 2020 bis Juli 2022 Landessprächeri vu dr AfD Bade-Wirttebärg gsii. 

## Läbe
D Weidel isch z Harsewinkel ufgwachse un het anne 1998 Abitur gmacht am CJD-Gimnasium z Versmold. Si het an dr Universitet Bayreuth Volks- un Bedribswirtschaftslehr studiert. Derno het si vu Juli 2005 bis Juni 2006 as Analischti im Beraich Vermegesverwaltig bi Goldman Sachs z Frankfurt am Main gschafft. Anne 2011 het d Weidel bim Gsundhaitsekonom Peter Oberender an dr Rächts- un Wirtschaftswisseschaftlige Fakultet z Bayreuth promoviert iber d Zuechumft vum chinesische Räntesischtem. Vu 2011 bis 2013 hetr si bi dr Allianz Global Investors Europe z Frankfurt am Main gschafft un churz bi Heristo, derno het si si as Unternämesberoteri sälbschtändig gmacht. No aigene Aagabe läbt d Weidel z Iberlinge am Bodesee, no dr Schwyzer Beherde isch si aber z Biel gmäldet gsii, wu si au Styyre zahlt het. Im Novämber 2018 het d Weidel ihren´ Wohnsitz z Biel ufgee. Im Augschte 2019 hän Medie brichtet, ass si in in dr Zäntralschwyz wohnt, ihre Hauptwohnsitz un dr Styyrsitz sei z Dytschland. Si isch lesbisch un läbt in ere yydraite Partnerschaft mit dr Sarah Bossard, ere Schwyzer Film- un Färnsehproduzänti, wu vu Sri Lanka stammt. Si zien zäme zwee Sihn groß.

## Bolitik
D Alice Weidel isch anne 2013 in d AfD Bade-Wirttebärg yydrätten un isch 2015 in dr Bundesvorstand vu dr AfD gwehlt wore. Si isch Mitglid vu dr Bundesprogrammkummission un laitet dr Bundesfachuusschuss *Euro un Wehrig*.

Bi dr Landdagswahl z Bade-Wirttebärg 2016 het si erfolglos as Kandidatin im Landdagswahlchrais Bodesee kandidiert]; Aafangs Merz 2017 isch si uf em Landesbarteidag z Sulz in erer Stichwahl um dr Landesvorsitz em Ralf Özkara mit 209 gege 224 Stimmen unterläge. Im April 2017 uf em AfD-Bundesbarteidag z Köln isch d Weidel schließli zäme mit em stellverdrättende Barteivorsitzer Alexander Gauland zur Spitzekandidati fir d Bundesdagswahl 2017 gwehlt wore, mit 67,7 % vu dr Stimme. Zur Bundestagsdagswahl 2017 isch si as Diräktkandidati im Bundesdagswahlchrais Bodesee aadrätte un isch as Spitzekandidati vu dr AfD Bade-Wirttebärg iber Blatz 1 vu dr Landeslischt Bade-Wirttebärg in Bundesdag yyzoge. Syt em 26. Septämber 2017 isch si zäme mit em Alexander Gauland Vorsitzeri vu dr AfD-Bundesdagsfraktion. Am 3.&nbsp;Dezämber 2017 isch si vum AfD-Bundesbarteidag z Hannover as Mitglid vum Bundesvorstand bstetigt wore. Am 30. Novämber 2019 isch d Weidel uf em AfD-Bundesbarteidag z Braunschweig zue aire vu drei stellverdrättende Bundesprächer*ne vu ire Bartei gweelt. Uf em Landesbarteidag vu dr AfD Bade-Wirttebärg z Beblenga isch d Weidel am 15. Februar 2020 zue dr Landesvorsitzeri gwehlt wore.

Bi dr Bundesdagswahl 2021 isch si zäme mit em Tino Chrupalla Spitzekandidati vu dr AfD gsii. Au fir d Bundesdagswahl 2025 isch si vu ire Bartei as Spitzekandidati ufgstellt wore.

## Schrifte
* *Das Rentensystem der Volksrepublik China. Reformoptionen aus ordnungstheoretischer Sicht zur Erhöhung der Risikoresistenz* (= *Schriften zur Nationalökonomie.* Band 60). Verlag P.C.O., Bayreuth 2011, ISBN 978-3-941678-25-5.
* *Der Euro ist kein Integrationsvehikel für Europa.* In: Georg Rüter, Patrick Da-Cruz, Philipp Schwegel (Hrsg.): *Gesundheitsökonomie und Wirtschaftspolitik. Festschrift zum 70. Geburtstag von Prof. Dr. Dr. h.&nbsp;c. Peter Oberender.* Lucius & Lucius, Stuttgart 2011, ISBN 3-8282-0543-7, S.&nbsp;188–200.
* *Chinas Bankensystem im Umbruch: Reformnotwendigkeiten aus ordnungspolitischer Sicht*. In: Peter Oberender und Jochen Fleischmann (Hrsg.): *China im Aufbruch. Hintergründe und Perspektiven eines Systemwandels.* Bayreuth 2004, S.&nbsp;251–270, ISBN 978-0-06-249853-3.

## Literatur
* 

## Weblink

* d Alice Weidel uf dr Websyte vu dr AfD

## Fueßnote